Návrh

**ZÁKON**

**z ................. 2024,**

**ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č. 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č. 125/2016 Z. z., zákona č. 40/2017 Z. z., zákona č. 331/2017 Z. z., zákona č. 351/2017 Z. z., zákona č. 156/2018 Z. z., zákona č. 177/2018 Z. z., zákona č. 289/2018 Z. z., zákona č. 221/2019 Z. z., zákona č. 280/2019 Z. z., zákona č. 66/2020 Z. z., zákona č. 89/2020 Z. z., zákona č. 218/2021 Z. z., zákona č. 484/2021 Z. z., zákona č. 92/2022 Z. z., zákona č. 101/2022 Z. z., zákona č. 199/2022  Z. z., zákona č. 345/2022 Z. z., zákona č. 494/2022 Z. z., zákona č. 205/2023 Z. z. a zákona č. 120/2024 Z. z. sa mení a dopĺňa takto:

1. V § 8 odsek 4 znie:

„(4) Obec v rozsahu svojej pôsobnosti fyzickej osobe, ktorá žiada o zabezpečenie poskytovania sociálnej služby, po zabezpečení jej práv podľa § 6 ods. 1 a ods. 2 písm. b) vrátane  predchádzajúceho oboznámenia o možnostiach poskytnutia alebo zabezpečenia poskytovania sociálnej služby za podmienok podľa tohto ustanovenia v jej zrozumiteľnej forme, poskytne alebo zabezpečí poskytovanie sociálnej služby u poskytovateľa sociálnej služby zapísanej do registra sociálnych služieb (ďalej len „register“), ak odsek 8 neustanovuje inak,

1. v lehote do 30 pracovných dní odo dňa doručenia písomnej žiadosti podľa odseku 1, ak
2. fyzická osoba, ktorá žiada o zabezpečenie poskytovania sociálnej služby, si vyberie poskytovateľa sociálnej služby z poskytovateľov sociálnej služby určených obcou na základe všeobecne záväzným nariadením obce vopred určených kritérií, pri dodržaní princípov rovnakého zaobchádzania, nediskriminácie subjektov, transparentnosti, proporcionality, hospodárnosti a efektívnosti, pričom obec je oprávnená určiť aj len jedného poskytovateľa sociálnej služby a
3. poskytovateľ sociálnej služby, ktorého si fyzická osoba vybrala podľa prvého bodu, uzatvorí s touto fyzickou osobou zmluvu o poskytovaní sociálnej služby s dohodnutým dňom začatia poskytovania sociálnej služby najneskôr 60 kalendárnych dní odo dňa doručenia písomnej žiadosti podľa odseku 1,
4. uvedeného v žiadosti o zabezpečenie poskytovania sociálnej služby, podľa poradia určeného podľa odseku 6, ak sociálna služba nie je poskytnutá alebo jej poskytovanie nie je zabezpečené podľa písmena a) z dôvodov, ktoré nie sú na strane fyzickej osoby, ktorá žiada o zabezpečenie poskytovania sociálnej služby.“.
5. V § 8 odsek 9 znie:

„(9) Fyzická osoba, ktorá má záujem o poskytovanie sociálnej služby ňou vybraným poskytovateľom sociálnej služby, ktorým je právnická osoba zriadená alebo založená vyšším územným celkom, nedoručuje písomnú žiadosť o zabezpečenie poskytovania sociálnej služby podľa odseku 1, ale priamo uvedie tejto právnickej osobe zriadenej alebo založenej vyšším územným celkom údaje uvedené v [§ 74 ods. 3](https://www.slov-lex.sk/pravne-predpisy/SK/ZZ/2008/448/20240601#paragraf-74.odsek-3) na účely uzatvorenia zmluvy o poskytovaní sociálnej služby podľa tohto zákona.“.

1. V § 41 ods. 4 písm. c) sa slová „osem hodín“ nahrádzajú slovami „40 hodín“.
2. V § 54 ods. 1 sa slová „s ťažkým zdravotným postihnutím podľa osobitného predpisu11)“ nahrádzajú slovami „odkázanú na opatrovanie podľa posudku vydaného príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia11)“ a slová „fyzickej osobe s ťažkým zdravotným postihnutím“ sa nahrádzajú slovami „opatrovanej fyzickej osobe“.
3. V § 54 odsek 3 znie:

„(3) Odľahčovacia služba sa poskytuje najviac 30 dní v kalendárnom roku; ak sa odľahčovacia služba poskytuje terénnou formou alebo ambulantnou formou, za deň poskytnutej odľahčovacej služby sa považuje 12 hodín poskytnutej odľahčovacej služby dosiahnutých počas jedného alebo viacerých kalendárnych dní. Nevyčerpaný rozsah odľahčovacej služby v kalendárnom roku nemožno poskytnúť v nasledujúcom kalendárnom roku. Počas poskytovania odľahčovacej služby je obec v rámci svojej pôsobnosti povinná opatrovanej fyzickej osobe poskytnúť alebo zabezpečiť poskytovanie sociálnej služby uvedenej v § 34 až 41 podľa výberu opatrovanej fyzickej osoby. Podmienka odkázanosti opatrovanej fyzickej osoby na sociálnu službu, sa na účely poskytnutia alebo zabezpečenia poskytovania sociálnej služby podľa tretej vety považuje za splnenú, ak je odkázaná na opatrovanie podľa posudku vydaného príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia.11)“.

1. V § 54 ods. 4 prvá veta znie: „Ak sa opatrovanie vykonáva len časť kalendárneho roka, poskytuje sa odľahčovacia služba v pomernej časti z rozsahu dní uvedených v odseku 3.“.
2. V § 75 ods. 1 písm. a) druhom bode až štvrtom bode a písm. e) sa na konci pripájajú tieto slová: „ak poskytovanie tejto sociálnej služby zabezpečila u poskytovateľa obec podľa § 8 ods. 10,“.
3. V § 75 ods. 2 sa na konci bodka nahrádza čiarkou a pripájajú sa tieto slová: „ak poskytovanie tejto sociálnej služby zabezpečila u poskytovateľa obec podľa § 8 ods. 10.“.
4. V § 75 ods. 3 písm. a) piatom bode až ôsmom bode sa na konci pripájajú tieto slová: „ak poskytovanie tejto sociálnej služby zabezpečil u poskytovateľa vyšší územný celok podľa § 8 ods. 10,“.
5. V § 84 ods. 11 písmeno d) znie:

„d) príslušnú formu tlmočenia podľa písmen a) až c), ak má

1. vysokoškolské vzdelanie prvého stupňa alebo druhého stupňa v študijnom odbore špeciálna pedagogika zameranom na surdopédiu a absolvovala akreditovaný kurz v príslušnej forme tlmočenia v rozsahu praktického nácviku komunikácie podľa písmen a) až c) pre príslušnú formu tlmočenia,
2. vysokoškolské vzdelanie prvého stupňa v študijnom programe slovenský jazyk v komunikácii nepočujúcich.“.
3. V § 84 ods. 12 sa za slová „písm. d)“ vkladajú slová „prvého bodu“.
4. Za § 110ar sa vkladá § 110as, ktorý vrátane nadpisu znie:

„**§ 110as**

**Prechodné ustanovenie k úpravám účinným od 1. januára 2025**

1. Žiadosť o zabezpečenie poskytovania sociálnej služby podľa § 8 ods. 1, ktorá bola doručená obci do 31. decembra 2024 a na základe ktorej nebola do 31. decembra 2024 uzatvorená zmluva o poskytovaní sociálnej služby, vybaví obec podľa tohto zákona v znení účinnom do 31. decembra 2024.
2. Pri poskytovaní sociálnej služby alebo zabezpečení poskytovania sociálnej služby fyzickej osobe, ktorá má záujem o poskytovanie sociálnej služby ňou vybraným poskytovateľom sociálnej služby, ktorým je obec alebo právnická osoba zriadená alebo založená obcou, a ktorá uviedla tomuto poskytovateľovi sociálnej služby údaje uvedené v § 74 ods. 3 do 31. decembra 2024, sa postupuje podľa tohto zákona v znení účinnom do 31. decembra 2024.“.
3. V prílohe č. 1 časť „Poznámka“ znie:

„Poznámka: Počet zamestnancov zodpovedá počtu zamestnancov s plným fondom pracovného času; zamestnanci, ktorí pracujú na skrátený pracovný úväzok, sa v počte zamestnancov uvádzajú v prepočítanom stave podľa dĺžky pracovných úväzkov vo vzťahu k plnému fondu pracovného času. Počet prijímateľov sociálnej služby zodpovedá na účely

1. konania vo veci zápisu do registra počtu miest v zariadení uvedenému v žiadosti o zápis do registra,
2. plnenia povinnosti poskytovateľa sociálnej služby podľa § 9 ods. 4 počtu obsadených miest v zariadení.“.

**Čl. II**

Zákon č. 553/2003 Z. z. odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z., zákona č. 81/2005 Z. z., zákona č. 131/2005 Z. z., zákona č. 628/2005 Z. z., zákona č. 231/2006 Z. z., zákona č. 348/2007 Z. z., zákona č. 519/2007 Z. z., zákona č. 385/2008 Z. z., zákona č. 474/2008 Z. z., zákona č. 317/2009 Z. z., zákona č. 400/2009 Z. z., zákona č. 102/2010 Z. z., zákona č. 151/2010 Z. z., zákona č. 390/2011 Z. z., zákona č. 62/2012 Z. z., zákona č. 438/2012 Z. z., nálezu Ústavného súdu Slovenskej republiky č. 288/2013 Z. z., zákona č. 462/2013 Z. z., zákona č. 325/2014 Z. z., zákona č. 32/2015 Z. z., zákona č. 392/2015 Z. z., zákona č. 217/2016 Z. z., zákona č. 243/2017 Z. z., zákona č. 63/2018 Z. z., zákona č. 318/2018 Z. z., zákona č. 138/2019 Z. z., zákona č. 224/2019 Z. z., zákona č. 381/2019 Z. z., zákona č. 470/2019 Z. z., zákona č. 395/2021 Z. z., zákona č. 414/2021 Z. z., zákona č. 264/2022 Z. z., zákona č. 389/2022 Z. z. a zákona č. 182/2023 Z. z. sa mení a dopĺňa takto:

1. V § 5 sa za odsek 8 vkladá nový odsek 9, ktorý znie:

„(9) Zamestnávateľ môže zaradiť opatrovateľa v sociálnych službách, ktorý absolvoval akreditovaný kurz opatrovania podľa osobitného predpisu,11aaa) podľa najnáročnejšej vykonávanej pracovnej činnosti do 2. platovej triedy, aj keď pre túto platovú triedu nespĺňa kvalifikačný predpoklad.“.

Doterajšie odseky 9 až 11 sa označujú ako odseky 10 až 12.

Poznámka pod čiarou k odkazu 11aaa znie:

„11aaa) § 84 ods. 8 písm. e) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

1. V § 6 ods. 6 sa slová „ods. 10“ nahrádzajú slovami „ods. 11“.

**Čl. III**

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z., zákona č. 375/2014 Z. z., zákona č. 353/2015 Z. z., zákona č. 378/2015 Z. z., zákona č. 125/2016 Z. z., zákona č. 355/2016 Z. z., zákona č. 191/2018 Z. z., zákona č. 83/2019 Z. z., zákona č. 223/2019 Z. z., zákona č. 391/2019 Z. z., zákona č. 393/2019 Z. z., zákona č. 46/2020 Z. z., zákona č. 63/2020 Z. z., nálezu Ústavného súdu Slovenskej republiky č. 124/2020 Z. z., zákona č. 275/2020 Z. z., zákona č. 296/2020 Z. z., zákona č. 9/2021 Z. z., zákona č. 310/2021 Z. z., zákona č. 374/2021 Z. z., zákona č. 485/2021 Z. z., zákona č. 92/2022 Z. z., zákona č. 199/2022 Z. z., zákona č. 232/2022 Z. z., zákona č. 345/2022 Z. z., zákona č. 352/2022 Z. z., zákona č. 376/2022 Z. z., zákona č. 400/2022 Z. z., zákona č. 401/2022 Z. z., zákona č. 96/2023 Z. z., zákona č. 263/2023 Z. z., zákona č. 273/2023 Z. z., zákona č. 295/2023 Z. z., zákona č. 526/2023 Z. z. a zákona č. 87/2024 Z. z. sa mení takto:

1. V § 40 ods. 10 sa suma „100 eur“ nahrádza sumou „200 eur“.
2. V § 40 ods. 18 a 19 sa slová „osem hodín“ nahrádzajú slovami „40 hodín“.

**Čl. IV**

Tento zákon nadobúda účinnosť 1. decembra 2024 okrem čl. I bodov 1, 2, 7 až 9 a 12, ktoré nadobúdajú účinnosť 1. januára 2025.